మధ్యప్రదేశ్ లో మైనింగ్ మాఫియా రెచ్చిపోయింది. అక్రమంగా తరలిస్తున్న ఇసుకను అడ్డుకోవడానికి యత్నించిన ఫారెస్ట్ అధికారిని అత్యంత కిరాతకంగా ట్రాక్టర్ తో తొక్కించి హత్యచేసింది. ఈ ఘటన రాష్ట్రంలోని మొరేనా జిల్లాలో చోటుచేసుకుంది.
మొరేనా జిల్లాలోని ఘొర్నా ఫారెస్ట్ రేంజ్ లో డిప్యూటీ రేంజర్ గా సుబేందర్ సింగ్ కుష్వాహా విధులు నిర్వహిస్తున్నారు. ఈ నేపథ్యంలో ఈ రోజు ఉదయం నలుగురు సిబ్బందితో కలసి ఆయన తనిఖీలకు బయలుదేరారు. ఈ సందర్భంగా ఇసుకను అక్రమంగా తరలిస్తున్న ట్రాక్టర్లను అందుకునేందుకు యత్నించగా, దుండగులు ట్రాక్టర్ తో ఆయన్ను తొక్కించి అక్కడి నుంచి పరారయ్యారు. 2012లో అక్రమ మైనింగ్ పై తనిఖీలకు వెళ్లిన యువ ఐఏఎస్ అధికారి నరేంద్ర కుమార్ కూడా ఇక్కడే శవమై తేలారు.
ఉత్తరప్రదేశ్, మధ్యప్రదేశ్ సరిహద్దులో ఉన్న ఈ ప్రాంతం మైనింగ్ మాఫియాకు స్వర్గధామంగా మారింది. అప్పట్లో నరేంద్ర కుమార్ ను కూడా అక్రమార్కులు ఇదే తరహాలో ట్రాక్టర్ తో తొక్కించి హత్యచేశారు. కాగా, డిప్యూటీ రేంజర్ సుబేందర్ సింగ్ హత్యకు సంబంధించి కేసు నమోదుచేసిన పోలీసులు.. నిందితులను పట్టుకునేందుకు గాలింపు ప్రారంభించారు.
madhyapradesh loo mining mafia rechipoyindi. akramamgaa taralistunna isukanu addukovadaniki yatninchina forrest adhikaarini atyanta kiraatakamgaa tractor thoo tokkinchi hatyachesindi. ee ghatana rashtramloni morena jillaalo chotuchesukundi.
morena jillaalooni ghorna forrest range loo deputy ranjar gaa subender sing kushwaha vidhulu nirvahistunnaaru. ee nepathyamlo ee roju udayam naluguru sibbandito kalasi aayana tanikheelaku bayaluderaaru. ee sandarbhamgaa isukanu akramamgaa taralistunna tractorlanu andukunenduku yatninchagaa, dundagulu tractor thoo aayannu tokkinchi akkadi nunchi pararayyaru. 2012loo akrama mining pai tanikheelaku vellina yuva ias adhikari narendra kumar kuudaa ikkade savamai teelaaru.
uttarapradesh, madhyapradesh sarihaddulo unna ee praantam mining maphiaku swargadhaamamgaa maarindi. appatlo narendra kumar nu kuudaa akramaarkulu ide tarahaalo tractor thoo tokkinchi hatyachesaaru. kaga, deputy ranjar subender sing hatyaku sambandhinchi kesu namoduchesina poliisulu.. ninditulanu pattukunenduku gaalimpu praarambhinchaaru.